喺開始做半髀屈曲嗰陣，對腳板可以係處於是但一個腳位都得，手臂嘅位置唔定，跟住個舞蹈員嘅膝頭會慢慢噉屈曲，大髀同細髀之間嘅角度開始變細，但個角度唔會太細，個角度要足以俾對腳踭全程都掂實塊地板，下降嘅速度要大致上均一，做到平衡嘅美感，而且個上半身喺落嘅過程當中要一路維持住垂直（要抵抗個上半身向前傾嘅衝動）落到最底之後，再慢慢噉上返去雙髀大髀掂住、企定定嘅腳位。